Diari Oficial de la Generalitat Valenciana


Sumari del DOGV 3318, del 28-08-1998 (1998/6391)

ACORD de 28 de maig de 1998, de la Comissió Territorial d'Urbanisme de València, relatiu a l'Homologació global de les Normes Subsidiàries de Planejament de Bèlgida.
---------------------------------------------------------------------------------------------------------------------------------------------------------------------

### Dades del document

Número de DOGV
:   3318

Data del DOGV
:   28-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6391


Data del document
:   28-05-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1998, de la Comissió Territorial d'Urbanisme de València, relatiu a l'Homologació global de les Normes Subsidiàries de Planejament de Bèlgida. [1998/X6391]
  
Vist l'expedient tramés per l'Ajuntament de Bèlgida relatiu a l'Homologació global de les Normes Subsidiàries de Planejament de Bèlgida, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament, en la sessió de 16 d'octubre de 1997. Després del pertinent període d'informació pública, en el qual es presentaren quatre al·legacions, el mateix òrgan l'aprovà provisionalment en data 22 de desembre de 1997.
  
Segon
  
El projecte presentat consta de plans d'informació i d'ordenació i de memòria justificativa.
  
Tercer
  
En data 9 de juny de 1997 se sol·licitaren sengles informes a la Conselleria d'Obres Públiques, Urbanisme i Transports, l'Oficina del Pla de Carreteres i del Servei d'Explotació de Vies i Obres de la Diputació Provincial.
  
D'aquests, en data 17 de juliol de 1997, es rebé informe desfavorable de l'Oficina del Pla de Carreteres de la COPUT, en el qual es posaven de manifest deficiències relatives a la necessitat de delimitar i grafiar les zones de protecció de les carreteres que passen pel terme municipal de Bèlgida. Així com la classificació i qualificació que aquestes bandes han de tindre. S'establia la necessitat de fixar amb major detall l'accés previst a la CV-667 del sector de sòl urbanitzable industrial i la seua ubicació més allunyada de la revolta existent. Finalment s'assenyalava la necessitat de preveure's, com a xarxa estructural de dotacions, les reserves de sòl per a vial de la ronda nord-oest que evite l'actual travessia de la CV-667.
  
Quart
  
Bèlgida té Normes Subsidiàries de Planejament tipus B aprovades definitivament per la Comissió Provincial d'Urbanisme el dia 23 de desembre de 1986.
  
Cinqué
  
L'objecte del present expedient és l'homologació global i complementària de les Normes Subsidiàries de Bèlgida, per a això s'estableixen les següents determinacions pròpies de l'homologació.
  
1. Xarxa primària
  
Com a elements de xarxa primària es defineixen:
  
A. Parc públic
  
Amb dues zones de 4.450 i 3.050 respectivament, se supera l'estàndard de 5.000 m²/1.000 habitants.
  
B. Vies pecuàries
  
- Carrerada camí de Benigànim
  
- " " " la Solana.
  
- " " " Palomar
  
- " " " la Plana.
  
C. Carretera CC-320 (Grau de Gandia-Almansa)
  
D. Infraestructures:
  
- Línies elèctriques de mitjana i alta tensió.
  
- Centre de transformació.
  
E. Equipaments:
  
Ajuntament, església, ermita, centre de salut, casa de cultura, centre cívic social, llar del jubilat, cementiri municipal, centre escolar, equipament esportiu.
  
F. Viari
  
Es defineix com a tal la ronda de circumval·lació, la travessia de la CC-320 i el vial perimetral del sector de sòl urbanitzable industrial.
  
2. Classificació de sòl
  
Es manté la classificació existent.
  
3. Directrius definitòries i estratègia d'evolució urbana
  
S'estableixen com principals directrius, entre unes altres, les següents:
  
A. Reforçament del sector industrial; es preveu a l'efecte un sector de sòl urbanitzable industrial de 83.000 m², que s'ha de desenvolupar mitjançant pla parcial.
  
B. Consolidació del perímetre urbà i dins d'aquest, desenvolupament de la UE que es delimita.
  
C. No és necessària la classificació ni desclassificació de sòl. Les necessitats del municipi queden cobertes en aquest sentit per a un termini de deu anys amb el sòl urbà existent.
  
4. Condicions de programació i la incorporació de cada tram d'urbanització al context global del territori.
  
S'han elaborat a l'efecte les corresponents fitxes de gestió, tant de la UE del sòl urbà com del sector de sòl urbanitzable d'ús industrial.
  
5. Ordenació del sòl no urbanitzable
  
S'estableix una regulació detallada de les condicions d'edificació del sòl no urbanitzable comú, i es distingeixen les condicions de cada tipus d'edificació.
  
Es manté el sòl no urbanitzable de protecció agrícola que establien les normes subsidiàries vigents.
  
6. Béns de domini públic no municipal
  
En aquest punt s'arrepleguen les zones de protecció i servitud dels distints béns, que s'aprecien correctes.
  
7. Àrees de repartiment i aprofitament tipus
  
A. Àrees de repartiment
  
- Sòl urbà: es fixen àrees de repartiment de conformitat amb allò que s'ha establit en l'article 63.2 de la LRAU
  
- Sòl urbanitzable: es fixa una sola àrea de repartiment per a l'únic sector delimitat.
  
B. Aprofitament tipus
  
S'estableix un aprofitament tipus equivalent a l'objectiu en sòl urbà no inclòs en unitat d'execució i en l'inclòs en aquesta l'aprofitament subjectiu serà del 90% del tipus.
  
En Sòl urbanitzable s'estableix un aprofitament tipus igual a l'objectiu, de 068 m²/m², l'aprofitament subjectiu es fixa en el 90% de l'aprofitament tipus.
  
8. Delimitació de sectors
  
Només es delimita un sector i es respecten les condicions de sectorització establides en l'article 20, i es preveu una via perimetral a tot el sector.
  
9. Zona d'ordenança diferenciada de nucli tradicional
  
S'arreplega part del sòl urbà com a nucli urbà tradicional, sotmés tot aquest a ordenances específiques.
  
10. Classificació del sòl dels municipis confrontants
  
Es fa un estudi de la classificació de sòl dels municipis confrontants, sense que aparega distorsió amb les previsions arreplegades en aquests.
  
Sisé
  
La Comissió Territorial d'Urbanisme, en la sessió del dia 5 de març de 1998, acordà suspendre l'aprovació definitiva del present expedient, a causa d'unes deficiències que, en síntesi, es referien al següent:
  
1. Regulació més detallada de les condicions d'edificació en SNU comú.
  
2. Accés al sector industrial i pla de detall de la seua delimitació.
  
3. Consideració del sòl no urbanitzable protegit agrícola.
  
Seté
  
L'Ajuntament de Bèlgida ha procedit a introduir modificacions en el projecte per a esmenar les deficiències indicades. Les dites modificacions foren aprovades pel Plenari de l'Ajuntament, en la sessió del dia 22 d'abril de 1998.
  
Vuité
  
S'ha elaborat un nou document complet que incorpora les modificacions introduïdes en el projecte.
  
Nové
  
Les modificacions introduïdes en el document consisteixen en el següent:
  
1. S'estableix una regulació més detallada de les condicions d'edificació al sòl no urbanitzable comú, i es distingeixen les condicions d'edificació per a cada activitat.
  
2. S'aporta un pla de detall de la rotonda d'accés al sector industrial i un pla de delimitació del dit sector a major escala i sobre la base del pla cadastral.
  
3. Es manté el sòl no urbanitzable de protecció agrícola establit en les normes subsidiàries vigents, i que es reflecteix en els plans i s'incorpora la seua regulació en la documentació escrita.
  
Deu
  
La Comissió Informativa de la Comissió Territorial d'Urbanisme de València, en sessió celebrada el 26 de maig de 1998 emeté informe relatiu al projecte que ens ocupa, i així es compleix allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Analitzades les modificacions introduïdes en el projecte, es consideren esmenades les deficiències indicades en l'acord de la Comissió Territorial d'Urbanisme, de data 5 de març de 1998.
  
Quart
  
Com l'elaboració del document és anterior a la Llei 14/97, de 26 de desembre, de Mesures de Gestió Administrativa i Financera i d'Organització de la Generalitat, no s'ha tingut en compte el que disposa l'article 19, segons el qual l'aprofitament subjectiu en sòl urbà coincideix amb l'aprofitament tipus. En conseqüència, en virtut de l'aplicació directa d'aquesta Llei, l'aprofitament subjectiu del sòl urbà inclòs en unitat d'execució que es proposa en aquesta homologació, serà el 100% de l'aprofitament tipus.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis menors de 50.000 habitants, de conformitat amb allò que s'ha disposat en l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en la sessió del 28 de maig de 1998, acorda:
  
Aprovar definitivament l'Homologació global de les Normes Subsidiàries de Bèlgida.
  
L'Ajuntament de Bèlgida haurà de notificar el contingut d'aquest acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la present publicació.
  
Tot això sense perjudici que puga exercir qualsevol altre recurs que s'estime oportú.